Diari Oficial de la Generalitat Valenciana


Sumari del DOGV 7576, del 22-07-2015 (2015/6678)

ACORD de 17 de juliol de 2015, del Consell pel qual es declara l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Redován per a l'execució del projecte Rotonda en intersecció CV-919 amb la CV-900.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7576

Data del DOGV
:   22-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6678


Data del document
:   17-07-2015

Organisme emissor
:   Presidència de la Generalitat

Tipus de document
:   Acord

Descriptors 

:   * Redován

ACORD de 17 de juliol de 2015, del Consell pel qual es declara l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Redován per a l'execució del projecte Rotonda en intersecció CV-919 amb la CV-900. [2015/6678]  
El Consell, en la reunió del dia 17 de juliol de 2015, va adoptar l'acord següent:  
  
Antecedents de fet  
Primer. Per Acord de 27 de febrer de 2015, del Ple extraordinari de l'Ajuntament de Redován, es va aprovar la iniciació de l'expedient d'expropiació forçosa per a l'execució del projecte de Rotonda en intersecció CV-919 amb la CV-900, a Redován, per mitjà del procediment d'urgència regulat en l'article 52 de la Llei d'Expropiació Forçosa, de 16 de desembre de 1954, i es va sol·licitar al Consell la declaració d'urgent ocupació dels béns afectats per l'expedient expropiatori referenciat.  
  
Consta en l'expedient l'aprovació definitiva del projecte Rotonda en intersecció CV-919 amb la CV-900, pel director general d'Obres Públiques, Projectes Urbans i Habitatge, amb data 12 de gener de 2015, amb els efectes assenyalats en l'article 22 de la Llei 6/1991, de 27 de març, de la Generalitat, de Carreteres de la Comunitat Valenciana.  
Segon. Consta la formalització de l'acta de replantejament previ del projecte, en la qual es va comprovar la realitat geomètrica de les obres.  
Tercer. La relació concreta i individualitzada dels béns i drets objecte d'expropiació es va aprovar inicialment per Acord de 27 de febrer de 2015, del Ple de l'Ajuntament de Redován, i va ser sotmesa a informació pública durant el termini reglamentari per mitjà d'anunci publicat en el Butlletí Oficial de la Província d'Alacant número 46, de 9 de març de 2015, i en el periòdic La Verdad, de 9 de març de 2015, havent-se exposat, a més, al tauler d'anuncis de l'Ajuntament de Redován, i duent-se a terme la notificació individualitzada a totes les persones interessades, en compliment d'allò que s'ha preceptuat en els articles 18 a 21 de la Llei d'Expropiació Forçosa, articles 17 i 18 del seu Reglament i article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
José Poveda Escudero va formular al·legacions, manifestant que no és propietari de la finca objecte d'expropiació.  
Les al·legacions esmentades van ser resoltes mitjançant un Acord de 28 d'abril de 2015, del Ple de l'Ajuntament de Redován, modificat per Acord de 15 de maig de 2015, que va rectificar la relació dels béns i drets afectats per l'expedient expropiatori, a la vista dels nous documents incorporats a l'expedient que acrediten la titularitat dels terrenys objecte d'expropiació.  
Quart. Per mitjà de l'Acord de 15 de maig de 2015, del Ple de l'Ajuntament de Redován, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència.  
Quint. La sol·licitud d'urgent ocupació dels béns i drets afectats per l'expropiació es va formular en l'Acord de 27 de febrer de 2015, del Ple de l'Ajuntament de Redován, complementada en l'Acord de 15 de maig de 2015, i es fonamenta en els següents motius de seguretat viària:  
  
«La urgència per a acudir a la via excepcional del procediment d'urgència queda justificada en tractar-se d'un encreuament de vies amb molta confluència de vehicles i persones, així com una zona de locals comercials molt concorreguts. L'encreuament està regulat amb senyalització semafòrica que, en moments de major densitat del trànsit, ralentitza la circulació, havent-hi un tram de calçada on la incorporació de vehicles a la carretera CV-919, procedents de la carretera CV-900, en sentit Orihuela, no es regula amb semàfors. Es tracta d'actuacions que han de preveure més seguretat i fluïdesa en els relatiu a la seguretat viària en el terme municipal, i es planteja la necessitat de regular l'encreuament mencionat per mitjà d'una rotonda per a millorar els aspectes exposats quant a la seguretat del trànsit».  
Sext. En l'expedient administratiu consta la retenció de crèdit d'acord amb el que establix l'article 52 de la Llei d'Expropiació Forçosa.  
Sèptim. Queda acreditat que s'ha donat trasllat de la sol·licitud de declaració de la urgent ocupació a les persones interessades, els béns dels quals puguen resultar afectats per l'esmentada declaració.  
  
Fonaments de dret  
I. L'Ajuntament de Redován té capacitat jurídica per a acordar l'expropiació dels béns afectats un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
II. D'acord amb l'article 22 de la Llei de 6/1991, de 22 de març, de Carreteres de la Comunitat Valenciana, l'aprovació d'un projecte de construcció porta a aparellada la declaració d'utilitat pública i la necessitat d'ocupació dels béns i drets corresponents als fins de l'expropiació.  
  
III. L'article 52 de la Llei d'Expropiació Forçosa, i concordants del seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quint antecedent de fet.  
V. D'acord amb l'annex I, apartat B.4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular la dita declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei 5/1983, de 30 de desembre, de la Generalitat, del Consell.  
  
VI. L'acord que declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiant, al·legacions només als efectes d'esmenar possibles errors que s'hagen patit al detallar els béns afectats per la urgent ocupació.  
En el present expedient s'han complit totes les prescripcions legals contingudes en les disposicions abans mencionades, i s'ha tramitat el procediment d'acord amb la legislació vigent en la matèria.  
  
Per tot això i a proposta del president de la Generalitat, el Consell  
  
  
ACORDA  
  
Declarar l'ocupació urgent dels béns i drets que a continuació s'indiquen, afectats per l'expedient expropiatori instruït per l'Ajuntament de Redován per a l'execució del projecte Rotonda en intersecció CV-919 amb la CV-900.  
  
Relació de béns i drets afectats  
Finca: titular José Rufete Aguilar, casat amb Carmen Trigueros Muñoz.  
Dades registrals: Registre de la Propietat d'Orihuela número 2, finca 817, tom 195, llibre 8, foli 87.  
Referència cadastral: 0857766KT4026L7612JP.  
Informació urbanística: sòl urbanitzable detallat pel propi Pla General, Sector SUZP-R1, sense programació aprovada.  
Superfície: 1.200 m².  
Localització: situada en la intersecció CV-919 amb la CV-900, a Redován.  
Contra el present acord, que posa fi a la via administrativa de conformitat amb el que establix l'article 109.c de la Llei 30/1992, de 26 de novembre, les persones interessades, per ser titulars de béns i drets afectats pel procediment d'expropiació forçosa, podran interposar els recursos següents:  
1. Directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
2. Potestativament, recurs de reposició davant del Consell, en el termini d'un mes comptat des de l'endemà de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el recurs potestatiu de reposició.  
En el cas de l'administració local promotora del procediment, a l'empara del que establix l'article 44 de la Llei 29/1998, de 13 de juliol, reguladora de la jurisdicció contenciosa administrativa, no podrà interposar recurs en via administrativa. No obstant això, amb caràcter previ a la interposició del recurs contenciós administratiu, i en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, es podrà formular requeriment raonat perquè s'anul·le o revoque el present acord. El requeriment s'entendrà rebutjat si, dins del mes següent a la seua recepció, no s'obtinguera contestació.  
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 17 de juliol de 2015  
  
La consellera secretària,  
MÓNICA OLTRA JARQUE